title: Neuvoston täytäntöönpanoasetus (EU) 2018/325, annettu 5 päivänä maaliskuuta 2018, rajoittavista toimenpiteistä Keski-Afrikan tasavallan tilanteen huomioon ottamiseksi annetun asetuksen (EU) N:o 224/2014 17 artiklan 3 kohdan täytäntöönpanosta

text:
               6.3.2018

               FI

               Euroopan unionin virallinen lehti

               L 63/3

         NEUVOSTON TÄYTÄNTÖÖNPANOASETUS (EU) 2018/325,
   annettu 5 päivänä maaliskuuta 2018,
   rajoittavista toimenpiteistä Keski-Afrikan tasavallan tilanteen huomioon ottamiseksi annetun asetuksen (EU) N:o 224/2014 17 artiklan 3 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rajoittavista toimenpiteistä Keski-Afrikan tasavallan tilanteen huomioon ottamiseksi 10 päivänä maaliskuuta 2014 annetun neuvoston asetuksen (EU) N:o 224/2014 (1) ja erityisesti sen 17 artiklan 3 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä maaliskuuta 2014 asetuksen (EU) N:o 224/2014.

               (2)

               Yhdistyneiden kansakuntien turvallisuusneuvoston päätöslauselman 2127 (2013) nojalla perustettu Yhdistyneiden kansakuntien turvallisuusneuvoston komitea saattoi 16 päivänä helmikuuta 2018 ajan tasalle tiedot yhden sellaisen henkilön osalta, johon kohdistetaan rajoittavia toimenpiteitä.

               (3)

               Asetuksen (EU) N:o 224/2014 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 224/2014 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä maaliskuuta 2018.

            Neuvoston puolesta

            Puheenjohtaja

         N. DIMOV

      (1)  EUVL L 70, 11.3.2014, s. 1.

      LIITE
      Korvataan asetuksen (EU) N:o 224/2014 liitteessä I olevassa kohdassa ”A. Henkilöt” oleva jäljempänä mainittua henkilöä koskeva merkintä seuraavasti:

                     ”1.

                     François Yangouvonda BOZIZÉ (alias: a) Bozizé Yangouvonda; b) Samuel Peter Mudde (syntymäaika: 16.12.1948, syntymäpaikka: Izo, Etelä-Sudan))
                     Asema: a) Keski-Afrikan tasavallan entinen valtionpäämies; b) Professori
                     Syntymäaika: a) 14. lokakuuta 1946; b) 16. joulukuuta 1948
                     Syntymäpaikka: a) Mouila, Gabon; b) Izo, Etelä-Sudan
                     Kansalaisuus: Keski-Afrikan tasavallan kansalainen; b) Etelä-Sudanin kansalainen
                     Passin nro: D00002264, myönnetty 11. kesäkuuta 2013 (myöntänyt viranomainen: ulkoasiainministeri; myöntämispaikka: Juba, Etelä-Sudan. Voimassaolo päättyy 11. kesäkuuta 2017. Diplomaattipassi myönnetty nimellä Samuel Peter Mudde)
                     Henkilötunnus: M4800002143743 (passin henkilönumero)
                     Osoite: Uganda.
                     YK nimennyt: 9. toukokuuta 2014.

                        Muita tietoja: Äidin nimi on Martine Kofio. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5802796

                        Tietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

                     Bozizé merkittiin luetteloon 9. toukokuuta 2014 päätöslauselman 2134 (2014) 36 kohdan nojalla, ”koska hän osallistuu Keski-Afrikan tasavallan rauhaa, vakautta tai turvallisuutta heikentäviin toimiin tai tukee niitä”.

                           Lisätietoja

                     Bozizé oli yhdessä tukijoidensa kanssa yllyttämässä Banguissa 5. joulukuuta 2013 tehtyyn iskuun. Siitä lähtien hän on edelleen pyrkinyt toteuttamaan epävakautta luovia operaatioita pitääkseen yllä jännitteitä Keski-Afrikan tasavallan pääkaupungissa. Tietojen mukaan Bozizé muodosti puolisotilaallisen anti-balaka-ryhmän ennen pakenemistaan Keski-Afrikan tasavallasta 24. maaliskuuta 2013. Bozizé kehotti tiedotteessa puolisotilaallisia joukkojaan jatkamaan nykyiseen hallintoon ja islamisteihin kohdistuvia julmuuksia. Bozizé on tietojen mukaan antanut rahoitustukea ja aineellista tukea puolisotilaallisille joukoille, jotka toimivat epävakauden luomiseksi meneillään olevalla siirtymäkaudella ja Bozizén saattamiseksi takaisin valtaan. Suurin osa anti-balaka-joukoista on Keski-Afrikan armeijan osia, jotka hajaantuivat maaseudulle vallankaappauksen jälkeen ja jotka Bozizé sittemmin organisoi uudelleen. Yli puolet anti-balaka-yksiköistä on Bozizén ja hänen tukijoidensa hallinnassa.
                     Bozizélle uskolliset joukot aseistettiin rynnäkkökiväärein, kranaatinheittimin ja raketinheittimin, ja ne ovat osallistuneet yhä enemmän Keski-Afrikan tasavallan muslimiväestöön kohdistuneisiin kostotoimiin. Keski-Afrikan tasavallan tilanne huononi nopeasti sen jälkeen, kun anti-balaka-joukot tekivät Banguissa 5. joulukuuta 2013 iskun, jossa menehtyi yli 700 henkilöä.”


title: Komission täytäntöönpanoasetus (EU) 2018/337, annettu 5 päivänä maaliskuuta 2018, deaktivointistandardeja ja -tekniikoita koskevien yhteisten suuntaviivojen vahvistamisesta sen varmistamiseksi, että deaktivoidut ampuma-aseet tehdään pysyvästi ampumakelvottomiksi, annetun täytäntöönpanoasetuksen (EU) 2015/2403 muuttamisesta (ETA:n kannalta merkityksellinen teksti. )

text:
               8.3.2018

               FI

               Euroopan unionin virallinen lehti

               L 65/1

         KOMISSION TÄYTÄNTÖÖNPANOASETUS (EU) 2018/337,
   annettu 5 päivänä maaliskuuta 2018,
   deaktivointistandardeja ja -tekniikoita koskevien yhteisten suuntaviivojen vahvistamisesta sen varmistamiseksi, että deaktivoidut ampuma-aseet tehdään pysyvästi ampumakelvottomiksi, annetun täytäntöönpanoasetuksen (EU) 2015/2403 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon aseiden hankinnan ja hallussapidon valvonnasta 18 päivänä kesäkuuta 1991 annetun neuvoston direktiivin 91/477/ETY (1) ja erityisesti sen 10 b artiklan 2 kohdan,
   sekä katsoo seuraavaa:

               (1)

               Komission täytäntöönpanoasetuksessa (EU) 2015/2403 (2) vahvistetaan säännöt ja tekniset eritelmät ampuma-aseiden deaktivoinnista unionissa sen varmistamiseksi, että deaktivoidut ampuma-aseet tehdään pysyvästi ampumakelvottomiksi. Mainitussa asetuksessa myös kuvataan, miten jäsenvaltioiden viranomaisten on tarkastettava ja varmennettava ampuma-aseiden deaktivointi, ja vahvistetaan säännöt deaktivoitujen ampuma-aseiden merkitsemisestä.

               (2)

               Jotta varmistetaan mahdollisimman korkea turvallisuustaso ampuma-aseiden deaktivoinnin yhteydessä, täytäntöönpanoasetuksessa (EU) 2015/2403 säädetään asetuksessa vahvistettujen teknisten eritelmien säännöllisestä uudelleentarkastelusta ja päivittämisestä ottaen huomioon kokemus, jonka jäsenvaltiot ovat saaneet näiden sääntöjen ja muiden mahdollisten deaktivointitoimenpiteiden soveltamisesta.

               (3)

               Komissio perusti tätä tarkoitusta varten syyskuussa 2016 ampuma-aseiden deaktivointia käsittelevän, kansallisista asiantuntijoista koostuvan työryhmän direktiivillä 91/477/ETY perustetun komitean yhteyteen. Työryhmä keskittyi täytäntöönpanoasetuksen (EU) 2015/2403 liitteessä I esitettyjen, ampuma-aseiden deaktivointia koskevien teknisten eritelmien tarkistukseen tavoitteenaan parantaa näiden eritelmien selkeyttä, välttää toimijoiden parissa syntyvää epäselvyyttä sekä varmistaa, että tekniset eritelmät ovat sovellettavissa kaikentyyppisiin ampuma-aseisiin.

               (4)

               Direktiiviä 91/477/ETY on muutettu Euroopan parlamentin ja neuvoston direktiivillä (EU) 2017/853 (3). Muutettu direktiivi koskee myös deaktivoituja ampuma-aseita, ja siinä säädetään lisäksi niiden luokittelusta. Se sisältää deaktivoituja ampuma-aseita koskevan määritelmän, jossa otetaan huomioon ampuma-aseiden deaktivointia koskevat yleiset periaatteet. Nämä periaatteet vahvistetaan ampuma-aseiden, niiden osien ja komponenttien sekä ampumatarvikkeiden laittoman valmistuksen ja kaupan torjumista koskevassa pöytäkirjassa. Pöytäkirja on liitetty neuvoston päätökseen 2014/164/EU (4), jolla kyseinen pöytäkirja on saatettu osaksi unionin lainsäädäntöä.

               (5)

               Täytäntöönpanoasetuksessa (EU) 2015/2403 säädettyjen, ampuma-aseiden deaktivointia koskevien sääntöjen olisi heijastettava direktiivissä (EU) 2017/853 käyttöönotettuja deaktivointia koskevia uusia sääntöjä ja oltava niiden kanssa yhdenmukaiset.

               (6)

               Täytäntöönpanoasetuksen (EU) 2015/2403 soveltamisalan olisi katettava kaikkien direktiivin 91/477/ETY liitteessä I olevassa II osassa lueteltujen luokkien ampuma-aseet.

               (7)

               Ampuma-aseiden deaktivointia koskevien teknisten eritelmien olisi estettävä se, että ampuma-aseet voitaisiin tavanomaisin työvälinein tehdä uudelleen ampumakelpoisiksi.

               (8)

               Ampuma-aseiden deaktivointia koskevissa teknisissä eritelmissä keskitytään direktiivissä 91/477/ETY määriteltyjen ampuma-aseiden olennaisten osien deaktivointiin. Tämä johtuu siitä, että direktiivissä 91/477/ETY esitetään myös määritelmä deaktivoidulle ampuma-aseelle. Määritelmän mukaan on varmistettava, että kaikki kyseisen ampuma-aseen olennaiset osat on tehty pysyvästi toimintakelvottomiksi siten, ettei niitä voida poistaa, asentaa uudelleen tai muuttaa millään tavalla siten, että ampuma-ase voitaisiin uudelleen tehdä ampumakelpoiseksi. Ampuma-aseiden deaktivointia koskevia teknisiä eritelmiä olisi myös sovellettava vaihtopiippujen deaktivointiin, sillä vaihtopiiput ovat erillisiä osia, jotka teknisesti liittyvät ja jotka on tarkoitus asentaa deaktivoitavaan ampuma-aseeseen.

               (9)

               Kansallisista deaktivoinnin asiantuntijoista koostuvan työryhmän pyynnöstä kansalliset aseiden deaktivoijat stressitestasivat tarkistettuja teknisiä eritelmiä viiden viikon ajan 9 päivästä helmikuuta20 päivään maaliskuuta 2017. Stressitestin tulos johti erityisesti päätökseen tarkistaa deaktivointia koskevien eritelmien esitysmuotoa. Deaktivointitoimet olisi selkeyden vuoksi esitettävä niin, että erityyppiset ampuma-aseet erotellaan toisistaan.

               (10)

               Tässä asetuksessa säädetyt toimenpiteet ovat direktiivillä 91/477/ETY perustetun komitean lausunnon mukaiset.

               (11)

               Jotta jäsenvaltiot voivat tehdä tarvittavat hallinnolliset muutokset ja saattaa käytäntönsä tämän muutetun täytäntöönpanoasetuksen mukaisiksi, tätä asetusta olisi ryhdyttävä soveltamaan kolmen kuukauden kuluttua sen voimaantulosta,

         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) 2015/2403 seuraavasti:

               1)

               Korvataan 1 artiklan 1 kohta seuraavasti:
               ”1.   Tätä asetusta sovelletaan kaikkien direktiivin 91/477/ETY liitteessä I olevassa II osassa lueteltujen luokkien ampuma-aseisiin.”

               2)

               Korvataan 3 artiklan 1 kohta seuraavasti:
               ”1.   Jäsenvaltioiden on nimettävä toimivaltainen viranomainen, jonka tehtävänä on tarkastaa, että ampuma-aseen deaktivointi on suoritettu liitteessä I esitettyjen teknisten eritelmien mukaisesti, jäljempänä ’tarkastusyksikkö’.”

               3)

               Korvataan 5 artikla seuraavasti:
               ”5 artikla
               Deaktivoitujen ampuma-aseiden merkintä
               Deaktivoidut ampuma-aseet on varustettava liitteessä II esitetyn mallin mukaisella yhteisellä yksilöivällä merkinnällä sen osoittamiseksi, että ne on deaktivoitu liitteessä I esitettyjen teknisten eritelmien mukaisesti. Tarkastusyksikön on kiinnitettävä merkintä kaikkiin ampuma-aseen deaktivoimiseksi muutettuihin olennaisiin osiin, ja merkinnän on täytettävä seuraavat vaatimukset:

                           a)

                           se on selvästi erottuva eikä se ole irrotettavissa;

                           b)

                           siinä on tiedot jäsenvaltiosta, jossa deaktivointi on suoritettu, sekä tarkastusyksiköstä, joka on varmentanut deaktivoinnin;

                           c)

                           ampuma-aseen alkuperäinen (alkuperäiset) sarjanumero(t) säilytetään.”

               4)

               Korvataan liite I tämän asetuksen liitteellä I.

               5)

               Korvataan liite II tämän asetuksen liitteellä II.

               6)

               Korvataan liite III tämän asetuksen liitteellä III.

         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 28 päivästä kesäkuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EYVL L 256, 13.9.1991, s. 51.

      (2)  Komission täytäntöönpanoasetus (EU) 2015/2403, annettu 15 päivänä joulukuuta 2015, deaktivointistandardeja ja -tekniikoita koskevien yhteisten suuntaviivojen vahvistamisesta sen varmistamiseksi, että deaktivoidut ampuma-aseet tehdään pysyvästi ampumakelvottomiksi (EUVL L 333, 19.12.2015, s. 62).

      (3)  Euroopan parlamentin ja neuvoston direktiivi (EU) 2017/853, annettu 17 päivänä toukokuuta 2017, aseiden hankinnan ja hallussapidon valvonnasta annetun neuvoston direktiivin 91/477/ETY muuttamisesta (EUVL L 137, 24.5.2017, s. 22).

      (4)  Neuvoston päätös 2014/164/EU, annettu 11 päivänä helmikuuta 2014, kansainvälisen järjestäytyneen rikollisuuden vastaisen Yhdistyneiden kansakuntien yleissopimuksen ampuma-aseiden, niiden osien ja komponenttien sekä ampumatarvikkeiden laittoman valmistuksen ja kaupan torjumista koskevan pöytäkirjan tekemisestä Euroopan unionin puolesta (EUVL L 89, 25.3.2014, s. 7).

      LIITE I

         Ampuma-aseiden deaktivointia koskevat tekniset eritelmät

                  —

                  Deaktivointitoimet, jotka on suoritettava ampuma-aseiden tekemiseksi pysyvästi ampumakelvottomiksi, määritetään kolmen taulukon perusteella:

                              —

                              Taulukossa I luetellaan ampuma-aseiden eri tyypit.

                              —

                              Taulukossa II kuvataan yleiset periaatteet, joita on noudatettava, kun ampuma-aseet tehdään pysyvästi ampumakelvottomiksi.

                              —

                              Taulukossa III kuvataan erityiset toimet, jotka on suoritettava kunkin ampuma-aseen tyypin osalta ampuma-aseen tekemiseksi pysyvästi ampumakelvottomaksi.

                  —

                  Ampuma-aseiden deaktivointia koskevien teknisten eritelmien olisi estettävä se, että ampuma-aseet voitaisiin tavanomaisin työvälinein tehdä uudelleen ampumakelpoisiksi.

                  —

                  Ampuma-aseiden deaktivointia koskevissa teknisissä eritelmissä keskitytään direktiivissä 91/477/ETY määriteltyjen ampuma-aseiden olennaisten osien deaktivointiin. Liitteessä I vahvistettuja ampuma-aseiden deaktivointia koskevia teknisiä eritelmiä sovelletaan myös vaihtopiippujen deaktivointiin, sillä vaihtopiiput ovat erillisiä osia, jotka teknisesti liitetään ja jotka on tarkoitus asentaa deaktivoitavaan ampuma-aseeseen.

                  —

                  Jotta voidaan varmistaa ampuma-aseiden deaktivointitoimien virheetön ja yhdenmukainen soveltaminen, komissio laatii määritelmiä yhteistyössä jäsenvaltioiden kanssa.

         Taulukko I

         Luettelo ampuma-aseiden tyypeistä

                  Ampuma-aseiden tyypit

                  1

                  Pistoolit (yksipatruunaiset, itselataavat)

                  2

                  Revolverit (mukaan lukien rullarevolverit)

                  3

                  Pitkät yksipatruunaiset kertatuliaseet (paitsi taittuvapiippuiset)

                  4

                  Taittuvapiippuiset ampuma-aseet (esim. sileäpiippuiset, rihlatut, yhdistelmäaseet, rullalukkoiset/kiilalukkoiset, lyhyet ja pitkät tuliaseet)

                  5

                  Pitkät lippaalliset kertatuliaseet (sileäpiippuiset, rihlatut)

                  6

                  Pitkät lippaalliset itselataavat kertatuliaseet (sileäpiippuiset, rihlatut)

                  7

                  Sarjatuliaseet: esim. rynnäkkökiväärit, konepistoolit ja konekiväärit, automaattipistoolit

                  8

                  Suusta ladattavat ampuma-aseet, myös taittuvapiippuiset (lukuun ottamatta rullarevolvereita)

         Taulukko II

         Yleiset periaatteet

      Ampuma-aseiden olennaisten osien purkaminen estetään hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.
      Kansallisesta lainsäädännöstä riippuen tämä prosessi voidaan suorittaa kansallisen viranomaisen tarkastuksen jälkeen.
      Lisättävien osien kovuus: Deaktivoivan yksikön on varmistettava, että käytettyjen tappien/pulttien/tankojen kovuus on vähintään 40 HRC ja että hitsauksessa käytetyillä materiaaleilla varmistetaan pysyvä ja tosiasiallinen liitos.

         Taulukko III

         Erityiset toimet kunkin ampuma-aseen tyypin osalta

                              1.

                              PISTOOLIT (YKSIPATRUUNAISET, ITSELATAAVAT)

                  1.1

               Piippu: Leikataan pituussuunnassa aukko piipun, myös mahdollisen patruunapesän, läpi (leveys: >
                      kaliiperista; pituus: rihlattujen piippujen osalta kolme kertaa patruunapesän pituus ja rihlaamattomien piippujen osalta kaksi kertaa patruunapesän pituus).

                  1.2

                  Piippu: Kaikkiin pistooleihin, paitsi taittuvapiippuisiin, on porattava patruunapesän molemmat seinämät puhkova reikä, jonka läpi on asetettava ja luotettavasti hitsattava karkaistu terästappi (läpimitta > 50 prosenttia patruunapesästä, vähintään 4,5 mm). Piippu voidaan kiinnittää samalla tapilla lukkorunkoon. Vaihtoehtoisesti patruunapesään voidaan työntää ja luotettavasti hitsata hylsyn kokoinen pultti.

                  1.3

                  Piippu: Poistetaan syöttöramppi, jos sellainen on.

                  1.4

                  Piippu: Piippu on kiinnitettävä pysyvästi ampuma-aseeseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste. Tähän tarkoitukseen voidaan käyttää tappia, jota käytettiin toimessa 1.2.

                  1.5

                  Piippu: Vaihtopiipuille, jotka eivät sisälly johonkin pistooliin, tehdään tapauksen mukaan toimet 1.1–1.4 ja 1.19. Lisäksi piipun liittäminen pysyvästi johonkin ampuma-aseeseen on estettävä leikkaamalla, hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  1.6

                  Sulkukappale / lukon etupää: Iskuri poistetaan tai lyhennetään.

                  1.7

                  Sulkukappale / lukon etupää: Jyrsitään tai poistetaan iskupohja 45–75 asteen kulmassa alkuperäisen iskupohjan kulmasta mitattuna. Materiaali on poistettava koko iskupohjan osuudelta. Kaikki sulkukorvakkeet on poistettava tai niitä on olennaisesti heikennettävä.

                  1.8

                  Sulkukappale / lukon etupää: Iskurin aukko hitsataan umpeen.

                  1.9

                  Luisti: Jyrsitään tai poistetaan iskupohja 45–75 asteen kulmassa alkuperäisen iskupohjan kulmasta mitattuna. Materiaali on poistettava koko pinnan osuudelta.

                  1.10

                  Luisti: Iskuri poistetaan.

                  1.11

                  Luisti: Poistetaan luistin sulkukorvakkeet.

                  1.12

                  Luisti: Jyrsitään soveltuvin osin ulosheittoaukon sulkuolakkeen sisäpuoli luistissa 45–75 asteen kulmaan.

                  1.13

                  Luisti: Jos sulkukappale voidaan ottaa pois luistirungosta, deaktivoitu sulkukappale on kiinnitettävä pysyvästi luistirunkoon.

                  1.14

                  Kehys/runko: Poistetaan syöttöramppi, jos sellainen on.

                  1.15

                  Kehys/runko: Jyrsitään vähintään 2/3 luistin kiskoista kehyksen molemmilta puolilta.

                  1.16

                  Laukaisukoneisto: Varmistetaan liipaisimen sekä iskuvasaran, laukaisimen tai pidättimen välisen fyysisen toimintayhteyden häviäminen. Sulatetaan tarvittaessa laukaisukoneisto yhteen hitsausliitoksella rungon/kehyksen sisällä. Jos laukaisukoneiston sulattaminen ei ole mahdollista, laukaisukoneisto poistetaan ja tila täytetään hitsausliitoksella tai epoksihartsilla.

                  1.17

                  Laukaisukoneisto: Laukaisukoneisto ja/tai sen runko on hitsattava runkoon/kehykseen (jos kyseessä on teräskehys) tai liimattava runkoon/kehykseen korkeita lämpötiloja kestävällä liimalla (jos kyseessä on kevytmetalli- tai polymeerikehys).

                  1.18

                  Automaattijärjestelmä: Tuhotaan kaasumäntä, kaasuputki ja kaasuportti leikkaamalla tai hitsaamalla.

                  1.19

                  Automaattijärjestelmä: Jos kaasumäntää ei ole, poistetaan kaasuputki. Jos piippua käytetään kaasumäntänä, deaktivoitu piippu hitsataan runkoon. Mahdollinen kaasunpoistoventtiili suljetaan hitsaamalla.

                  1.20

                  Lippaat: Hitsataan lipas käyttämällä pistehitsausta tai toteutetaan aseen tyypin ja materiaalin mukaan asianmukaiset toimet, joilla saavutetaan vastaava pysyvyysaste, jotta lipasta ei voi poistaa.

                  1.21

                  Lippaat: Jos lipas puuttuu, hitsataan pisteitä lippaan sijoituskohtaan tai toteutetaan lippaan sijoituskohdassa muita aiheellisia toimia taikka kiinnitetään lippaansalpa niin, että lippaan asettaminen on pysyvästi estetty.

                  1.22

                  Äänenvaimennin: Äänenvaimentimen poistaminen piipusta estetään pysyvästi käyttämällä karkaistua terästappia taikka hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste, jos äänenvaimennin on osa asetta.

                  1.23

                  Äänenvaimennin: Poistetaan mahdollisuuksien mukaan kaikki äänenvaimentimen sisäosat ja niiden kiinnityspisteet niin, että jäljelle jää vain putki. Porataan reikiä, joiden läpimitta on suurempi kuin ampuma-aseen kaliiperi, pituussuunnassa 3 cm:n välein (lyhyet ampuma-aseet) tai 5 cm:n välein (pitkät ampuma-aseet) vaipan läpi ja paisuntakammioon saakka. Vaihtoehtoisesti voidaan leikata pituussuunnassa vähintään 6 mm:n levyinen aukko takaosasta etuosaan vaipan läpi ja paisuntakammioon saakka.

                              2.

                              REVOLVERIT (MUKAAN LUKIEN RULLAREVOLVERIT)

                  2.1

               Piippu: Leikataan pituussuunnassa aukko (leveys >
                      kaliiperista; pituus: vähintään
                      piipun pituudesta supistajasta laskettuna).

                  2.2

                  Piippu: Piipun molempien seinämien läpi (lähelle supistajaa) on porattava reikä, jonka läpi on asetettava ja luotettavasti hitsattava karkaistu terästappi (läpimitta > 50 prosenttia kaliiperista, vähintään 4,5 mm). Piippu voidaan kiinnittää samalla tapilla lukkorunkoon. Vaihtoehtoisesti piippuun voidaan luotettavasti hitsata sopiva karkaistu teräspultti (pituus: vähintään puolet rullan patruunapesän pituudesta) rullan puolelta alkaen.

                  2.3

                  Piippu: Piippu on kiinnitettävä pysyvästi kehykseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste. Tähän tarkoitukseen voidaan käyttää tappia, jota käytettiin toimessa 2.2.

                  2.4

                  Piippu: Vaihtopiipuille, joita ei ole liitetty ampuma-aseeseen, tehdään tapauksen mukaan toimet 2.1–2.3. Lisäksi piipun liittäminen pysyvästi johonkin ampuma-aseeseen on estettävä leikkaamalla, hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  2.5

                  Rulla: Poistetaan rullasta työstämällä kaikki väliseinämät vähintään 2/3 pituudelta. Poistetaan rullasta väliseinämiä mahdollisimman paljon, mieluiten hylsyn halkaisijaan asti puhkaisematta ulkoseinämää.

                  2.6

                  Rulla: Jos mahdollista, estetään hitsaamalla rullan poistaminen kehyksestä tai toteutetaan muita asianmukaisia toimenpiteitä, kuten tapittaminen, jotka tekevät poistamisen mahdottomaksi.

                  2.7

                  Rulla: Vararullille, joita ei ole liitetty johonkin ampuma-aseeseen, tehdään toimi 2.5. Lisäksi rullan liittäminen pysyvästi johonkin ampuma-aseeseen on estettävä leikkaamalla, hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  2.8

                  Kehys/runko: Laajennetaan iskurin aukko vähintään kolminkertaiseksi sen alkuperäiseen kokoon verrattuna.

                  2.9

                  Kehys/runko: Iskuri poistetaan tai lyhennetään.

                  2.10

                  Laukaisukoneisto: Varmistetaan liipaisimen sekä iskuvasaran, laukaisimen tai pidättimen välisen fyysisen toimintayhteyden häviäminen. Sulatetaan tarvittaessa laukaisukoneisto yhteen hitsausliitoksella rungon/kehyksen sisällä. Jos laukaisukoneiston sulattaminen ei ole mahdollista, laukaisukoneisto poistetaan ja tila täytetään hitsausliitoksella tai epoksihartsilla.

                  2.11

                  Laukaisukoneisto: Laukaisukoneisto ja/tai sen runko on hitsattava runkoon/kehykseen (jos kyseessä on teräskehys) tai liimattava runkoon/kehykseen korkeita lämpötiloja kestävällä liimalla (jos kyseessä on kevytmetalli- tai polymeerikehys).

                  2.12

                  Äänenvaimennin: Äänenvaimentimen poistaminen piipusta estetään pysyvästi käyttämällä karkaistua terästappia taikka hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste, jos äänenvaimennin on osa asetta.

                  2.13

                  Äänenvaimennin: Poistetaan mahdollisuuksien mukaan kaikki äänenvaimentimen sisäosat ja niiden kiinnityspisteet niin, että jäljelle jää vain putki. Porataan reikiä, joiden läpimitta on suurempi kuin ampuma-aseen kaliiperi, pituussuunnassa 3 cm:n välein (lyhyet ampuma-aseet) tai 5 cm:n välein (pitkät ampuma-aseet) vaipan läpi ja paisuntakammioon saakka. Vaihtoehtoisesti voidaan leikata pituussuunnassa vähintään 6 mm:n levyinen aukko takaosasta etuosaan vaipan läpi ja paisuntakammioon saakka.

                              3.

                              PITKÄT YKSIPATRUUNAISET KERTATULIASEET (PAITSI TAITTUVAPIIPPUISET)

                  3.1

               Piippu: Leikataan pituussuunnassa aukko piipun, myös mahdollisen patruunapesän, läpi (leveys: >
                      kaliiperista; pituus: rihlattujen piippujen osalta kolme kertaa patruunapesän pituus ja rihlaamattomien piippujen osalta kaksi kertaa patruunapesän pituus).

                  3.2

                  Piippu: Patruunapesään on porattava molemmat seinämät puhkova reikä, jonka läpi on asetettava ja luotettavasti hitsattava karkaistu terästappi (läpimitta > 50 prosenttia patruunapesästä, vähintään 4,5 mm). Piippu voidaan kiinnittää samalla tapilla lukkorunkoon. Vaihtoehtoisesti patruunapesään voidaan työntää ja luotettavasti hitsata hylsyn kokoinen pultti.

                  3.3

                  Piippu: Poistetaan syöttöramppi, jos sellainen on.

                  3.4

                  Piippu: Piippu on kiinnitettävä pysyvästi ampuma-aseeseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste. Tähän tarkoitukseen voidaan käyttää tappia, jota käytettiin toimessa 3.2.

                  3.5

                  Piippu: Vaihtopiipuille, joita ei ole liitetty ampuma-aseeseen, tehdään tapauksen mukaan toimet 3.1–3.4. Lisäksi piipun liittäminen pysyvästi johonkin ampuma-aseeseen on estettävä leikkaamalla, hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  3.6

                  Sulkukappale / lukon etupää: Iskuri poistetaan tai lyhennetään.

                  3.7

                  Sulkukappale / lukon etupää: Jyrsitään tai poistetaan iskupohja 45–75 asteen kulmassa alkuperäisen iskupohjan kulmasta mitattuna. Materiaali on poistettava koko iskupohjan osuudelta. Kaikki sulkukorvakkeet on poistettava tai niitä on olennaisesti heikennettävä.

                  3.8

                  Sulkukappale / lukon etupää: Iskurin aukko hitsataan umpeen.

                  3.9

                  Laukaisukoneisto: Varmistetaan liipaisimen sekä iskuvasaran, laukaisimen tai pidättimen välisen fyysisen toimintayhteyden häviäminen. Sulatetaan tarvittaessa laukaisukoneisto yhteen hitsausliitoksella rungon/kehyksen sisällä. Jos laukaisukoneiston sulattaminen ei ole mahdollista, laukaisukoneisto poistetaan ja tila täytetään hitsausliitoksella tai epoksihartsilla.

                  3.10

                  Laukaisukoneisto: Laukaisukoneisto ja/tai sen runko on hitsattava runkoon/kehykseen (jos kyseessä on teräskehys) tai liimattava runkoon/kehykseen korkeita lämpötiloja kestävällä liimalla (jos kyseessä on kevytmetalli- tai polymeerikehys).

                  3.11

                  Äänenvaimennin: Äänenvaimentimen poistaminen piipusta estetään pysyvästi käyttämällä karkaistua terästappia taikka hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste, jos äänenvaimennin on osa asetta.

                  3.12

                  Äänenvaimennin: Poistetaan mahdollisuuksien mukaan kaikki äänenvaimentimen sisäosat ja niiden kiinnityspisteet niin, että jäljelle jää vain putki. Porataan reikiä, joiden läpimitta on suurempi kuin ampuma-aseen kaliiperi, pituussuunnassa 3 cm:n välein (lyhyet ampuma-aseet) tai 5 cm:n välein (pitkät ampuma-aseet) vaipan läpi ja paisuntakammioon saakka. Vaihtoehtoisesti voidaan leikata pituussuunnassa vähintään 6 mm:n levyinen aukko takaosasta etuosaan vaipan läpi ja paisuntakammioon saakka.

                              4.

                              TAITTUVAPIIPPUISET AMPUMA-ASEET (esim. SILEÄPIIPPUISET, RIHLATUT, YHDISTELMÄASEET, RULLALUKKOISET/KIILALUKKOISET, LYHYET JA PITKÄT TULIASEET)

                  4.1

               Piippu: Leikataan pituussuunnassa aukko piipun, myös mahdollisen patruunapesän, läpi (leveys: >
                      kaliiperista; pituus: rihlattujen piippujen osalta kolme kertaa patruunapesän pituus ja rihlaamattomien piippujen osalta kaksi kertaa patruunapesän pituus). Jos ampuma-aseessa ei ole piippuun kuuluvaa patruunapesää, leikataan pituussuunnassa aukko (leveys >
                      kaliiperista; pituus: vähintään
                      piipun pituudesta supistajasta laskettuna).

                  4.2

                  Piippu: Sopiva tiukka pultti, joka on vähintään 2/3 patruunapesän pituudesta, on luotettavasti hitsattava patruunapesään asettaen se mahdollisimman lähelle lukkokehystä.

                  4.3

                  Piippu: Poistetaan syöttöramppi, jos sellainen on.

                  4.4

                  Piippu: Piippu on kiinnitettävä pysyvästi ampuma-aseeseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  4.5

                  Piippu: Vaihtopiipuille, joita ei ole liitetty ampuma-aseeseen, tehdään tapauksen mukaan toimet 4.1–4.4. Lisäksi piipun liittäminen pysyvästi johonkin ampuma-aseeseen on estettävä leikkaamalla, hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  4.6

                  Laukaisukoneisto: Varmistetaan liipaisimen sekä iskuvasaran, laukaisimen tai pidättimen välisen fyysisen toimintayhteyden häviäminen. Sulatetaan tarvittaessa laukaisukoneisto yhteen hitsausliitoksella rungon/kehyksen sisällä. Jos laukaisukoneiston sulattaminen ei ole mahdollista, laukaisukoneisto poistetaan ja tila täytetään hitsausliitoksella tai epoksihartsilla.

                  4.7

                  Laukaisukoneisto: Laukaisukoneisto ja/tai sen runko on hitsattava runkoon/kehykseen (jos kyseessä on teräskehys) tai liimattava runkoon/kehykseen korkeita lämpötiloja kestävällä liimalla (jos kyseessä on kevytmetalli- tai polymeerikehys).

                  4.8

                  Lukkorunko: Työstetään iskupohjaan kartioupotus, jossa kartion kulma on vähintään 60 astetta, jotta saadaan iskupohjan upotuksen suurimmaksi halkaisijaksi vähintään 10 mm tai iskupohjan halkaisijan koko.

                  4.9

                  Lukkorunko: Poistetaan iskuri, laajennetaan iskurin aukkoa läpimitaltaan vähintään 5 mm:iin ja hitsataan iskurin aukko umpeen.

                  4.10

                  Äänenvaimennin: Äänenvaimentimen poistaminen piipusta estetään pysyvästi käyttämällä karkaistua terästappia taikka hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste, jos äänenvaimennin on osa asetta.

                  4.11

                  Äänenvaimennin: Poistetaan mahdollisuuksien mukaan kaikki äänenvaimentimen sisäosat ja niiden kiinnityspisteet niin, että jäljelle jää vain putki. Porataan reikiä, joiden läpimitta on suurempi kuin ampuma-aseen kaliiperi, pituussuunnassa 3 cm:n välein (lyhyet ampuma-aseet) tai 5 cm:n välein (pitkät ampuma-aseet) vaipan läpi ja paisuntakammioon saakka. Vaihtoehtoisesti voidaan leikata pituussuunnassa vähintään 6 mm:n levyinen aukko takaosasta etuosaan vaipan läpi ja paisuntakammioon saakka.

                              5.

                              PITKÄT LIPPAALLISET KERTATULIASEET (SILEÄPIIPPUISET, RIHLATUT)

                  5.1

               Piippu: Leikataan pituussuunnassa aukko piipun, myös mahdollisen patruunapesän, läpi (leveys: >
                      kaliiperista; pituus: rihlattujen piippujen osalta kolme kertaa patruunapesän pituus ja rihlaamattomien piippujen osalta kaksi kertaa patruunapesän pituus). Jos ampuma-aseessa ei ole piippuun kuuluvaa patruunapesää, leikataan pituussuunnassa aukko (leveys >
                      kaliiperista; pituus: vähintään
                      piipun pituudesta supistajasta laskettuna).

                  5.2

                  Piippu: Patruunapesään on porattava molemmat seinämät puhkova reikä, jonka läpi on asetettava ja luotettavasti hitsattava karkaistu terästappi (läpimitta > 50 prosenttia patruunapesästä, vähintään 4,5 mm). Piippu voidaan kiinnittää samalla tapilla lukkorunkoon. Vaihtoehtoisesti patruunapesään voidaan työntää ja luotettavasti hitsata hylsyn kokoinen pultti.

                  5.3

                  Piippu: Poistetaan syöttöramppi, jos sellainen on.

                  5.4

                  Piippu: Piippu on kiinnitettävä pysyvästi ampuma-aseeseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste. Tähän tarkoitukseen voidaan käyttää tappia, jota käytettiin toimessa 5.2.

                  5.5

                  Piippu: Vaihtopiipuille, joita ei ole liitetty ampuma-aseeseen, tehdään tapauksen mukaan toimet 5.1–5.4. Lisäksi piipun liittäminen pysyvästi johonkin ampuma-aseeseen on estettävä leikkaamalla, hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  5.6

                  Sulkukappale / lukon etupää: Iskuri poistetaan tai lyhennetään.

                  5.7

                  Sulkukappale / lukon etupää: Jyrsitään tai poistetaan iskupohja 45–75 asteen kulmassa alkuperäisen iskupohjan kulmasta mitattuna. Materiaali on poistettava koko iskupohjan osuudelta. Kaikki sulkukorvakkeet on poistettava tai niitä on olennaisesti heikennettävä.

                  5.8

                  Sulkukappale / lukon etupää: Iskurin aukko hitsataan umpeen.

                  5.9

                  Laukaisukoneisto: Varmistetaan liipaisimen sekä iskuvasaran, laukaisimen tai pidättimen välisen fyysisen toimintayhteyden häviäminen. Sulatetaan tarvittaessa laukaisukoneisto yhteen hitsausliitoksella rungon/kehyksen sisällä. Jos laukaisukoneiston sulattaminen ei ole mahdollista, laukaisukoneisto poistetaan ja tila täytetään hitsausliitoksella tai epoksihartsilla.

                  5.10

                  Laukaisukoneisto: Laukaisukoneisto ja/tai sen runko on hitsattava runkoon/kehykseen (jos kyseessä on teräskehys) tai liimattava runkoon/kehykseen korkeita lämpötiloja kestävällä liimalla (jos kyseessä on kevytmetalli- tai polymeerikehys).

                  5.11

                  Lippaat: Hitsataan lipas käyttämällä pistehitsausta tai toteutetaan aseen tyypin ja materiaalin mukaan asianmukaiset toimet, joilla saavutetaan vastaava pysyvyysaste, jotta lipasta ei voi poistaa.

                  5.12

                  Lippaat: Jos lipas puuttuu, hitsataan pisteitä lippaan sijoituskohtaan tai toteutetaan lippaan sijoituskohdassa muita aiheellisia toimia taikka kiinnitetään lippaansalpa niin, että lippaan asettaminen on pysyvästi estetty.

                  5.13

                  Lippaat: Jos kyseessä on putkimakasiini, työnnetään yksi tai useampi karkaistu terästappi makasiinin, patruunapesän ja kehyksen läpi yhdistäen ne pysyvästi toisiinsa. Varmistetaan hitsaamalla.

                  5.14

                  Äänenvaimennin: Äänenvaimentimen poistaminen piipusta estetään pysyvästi käyttämällä karkaistua terästappia taikka hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste, jos äänenvaimennin on osa asetta.

                  5.15

                  Äänenvaimennin: Poistetaan mahdollisuuksien mukaan kaikki äänenvaimentimen sisäosat ja niiden kiinnityspisteet niin, että jäljelle jää vain putki. Porataan reikiä, joiden läpimitta on suurempi kuin ampuma-aseen kaliiperi, pituussuunnassa 3 cm:n välein (lyhyet ampuma-aseet) tai 5 cm:n välein (pitkät ampuma-aseet) vaipan läpi ja paisuntakammioon saakka. Vaihtoehtoisesti voidaan leikata pituussuunnassa vähintään 6 mm:n levyinen aukko takaosasta etuosaan vaipan läpi ja paisuntakammioon saakka.

                              6.

                              PITKÄT LIPPAALLISET ITSELATAAVAT KERTATULIASEET (SILEÄPIIPPUISET, RIHLATUT)

                  6.1

               Piippu: Leikataan pituussuunnassa aukko piipun, myös mahdollisen patruunapesän, läpi (leveys: >
                      kaliiperista; pituus: rihlattujen piippujen osalta kolme kertaa patruunapesän pituus ja rihlaamattomien piippujen osalta kaksi kertaa patruunapesän pituus). Jos ampuma-aseessa ei ole piippuun kuuluvaa patruunapesää, leikataan pituussuunnassa aukko (leveys >
                      kaliiperista; pituus: vähintään
                      piipun pituudesta supistajasta laskettuna).

                  6.2

                  Piippu: Patruunapesään on porattava molemmat seinämät puhkova reikä, jonka läpi on asetettava ja luotettavasti hitsattava karkaistu terästappi (läpimitta > 50 prosenttia patruunapesästä, vähintään 4,5 mm). Piippu voidaan kiinnittää samalla tapilla lukkorunkoon. Vaihtoehtoisesti patruunapesään voidaan työntää ja luotettavasti hitsata hylsyn kokoinen pultti.

                  6.3

                  Piippu: Poistetaan syöttöramppi, jos sellainen on.

                  6.4

                  Piippu: Piippu on kiinnitettävä pysyvästi ampuma-aseeseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste. Tähän tarkoitukseen voidaan käyttää tappia, jota käytettiin toimessa 6.2.

                  6.5

                  Piippu: Vaihtopiipuille, joita ei ole liitetty ampuma-aseeseen, tehdään tapauksen mukaan toimet 6.1–6.4 ja 6.12. Lisäksi piipun liittäminen pysyvästi johonkin ampuma-aseeseen on estettävä leikkaamalla, hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  6.6

                  Sulkukappale / lukon etupää: Iskuri poistetaan tai lyhennetään.

                  6.7

                  Sulkukappale / lukon etupää: Jyrsitään tai poistetaan iskupohja 45–75 asteen kulmassa alkuperäisen iskupohjan kulmasta mitattuna. Materiaali on poistettava koko iskupohjan osuudelta. Kaikki sulkukorvakkeet on poistettava tai niitä on olennaisesti heikennettävä.

                  6.8

                  Sulkukappale / lukon etupää: Iskurin aukko hitsataan umpeen.

                  6.9

                  Laukaisukoneisto: Varmistetaan liipaisimen sekä iskuvasaran, laukaisimen tai pidättimen välisen fyysisen toimintayhteyden häviäminen. Sulatetaan tarvittaessa laukaisukoneisto yhteen hitsausliitoksella rungon/kehyksen sisällä. Jos laukaisukoneiston sulattaminen ei ole mahdollista, laukaisukoneisto poistetaan ja tila täytetään hitsausliitoksella tai epoksihartsilla.

                  6.10

                  Laukaisukoneisto: Laukaisukoneisto ja/tai sen runko on hitsattava runkoon/kehykseen (jos kyseessä on teräskehys) tai liimattava runkoon/kehykseen korkeita lämpötiloja kestävällä liimalla (jos kyseessä on kevytmetalli- tai polymeerikehys).

                  6.11

                  Automaattijärjestelmä: Tuhotaan kaasumäntä, kaasuputki ja kaasuportti leikkaamalla tai hitsaamalla.

                  6.12

                  Automaattijärjestelmä: Jos kaasumäntää ei ole, poistetaan kaasuputki. Jos piippua käytetään kaasumäntänä, deaktivoitu piippu hitsataan runkoon. Mahdollinen kaasunpoistoventtiili suljetaan hitsaamalla.

                  6.13

                  Automaattijärjestelmä: Jyrsitään tai poistetaan iskupohja 45–75 asteen kulmassa alkuperäisen iskupohjan kulmasta mitattuna. Materiaali on poistettava koko iskupohjan osuudelta ja muualta niin, että lukko/sulkukappale pienenee vähintään 50 prosenttia alkuperäisestä massasta. Sulkukappale kiinnitetään pysyvästi ampuma-aseeseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  6.14

                  Automaattijärjestelmä: Jos lukon etupäät sisältyvät luistiin, luistia on pienennettävä vähintään 50 prosenttia. Lukon etupää on kiinnitettävä pysyvästi luistiin, ja luisti on kiinnitettävä pysyvästi ampuma-aseeseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  6.15

                  Lippaat: Hitsataan lipas käyttämällä pistehitsausta tai toteutetaan aseen tyypin ja materiaalin mukaan asianmukaiset toimet, joilla saavutetaan vastaava pysyvyysaste, jotta lipasta ei voi poistaa.

                  6.16

                  Lippaat: Jos lipas puuttuu, hitsataan pisteitä lippaan sijoituskohtaan tai toteutetaan lippaan sijoituskohdassa muita aiheellisia toimia taikka kiinnitetään lippaansalpa niin, että lippaan asettaminen on pysyvästi estetty.

                  6.17

                  Lippaat: Jos kyseessä on putkimakasiini, työnnetään yksi tai useampi karkaistu terästappi makasiinin, patruunapesän ja kehyksen läpi yhdistäen ne pysyvästi toisiinsa. Varmistetaan hitsaamalla.

                  6.18

                  Äänenvaimennin: Äänenvaimentimen poistaminen piipusta estetään pysyvästi käyttämällä karkaistua terästappia taikka hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste, jos äänenvaimennin on osa asetta.

                  6.19

                  Äänenvaimennin: Poistetaan mahdollisuuksien mukaan kaikki äänenvaimentimen sisäosat ja niiden kiinnityspisteet niin, että jäljelle jää vain putki. Porataan reikiä, joiden läpimitta on suurempi kuin ampuma-aseen kaliiperi, pituussuunnassa 3 cm:n välein (lyhyet ampuma-aseet) tai 5 cm:n välein (pitkät ampuma-aseet) vaipan läpi ja paisuntakammioon saakka. Vaihtoehtoisesti voidaan leikata pituussuunnassa vähintään 6 mm:n levyinen aukko takaosasta etuosaan vaipan läpi ja paisuntakammioon saakka.

                              7.

                              SARJATULIASEET: esim. RYNNÄKKÖKIVÄÄRIT, KONEPISTOOLIT JA KONEKIVÄÄRIT, AUTOMAATTIPISTOOLIT

                  7.1

               Piippu: Leikataan pituussuunnassa aukko piipun, myös mahdollisen patruunapesän, läpi (leveys: >
                      kaliiperista; pituus: rihlattujen piippujen osalta kolme kertaa patruunapesän pituus ja rihlaamattomien piippujen osalta kaksi kertaa patruunapesän pituus).

                  7.2

                  Piippu: Patruunapesään on porattava molemmat seinämät puhkova reikä, jonka läpi on asetettava ja luotettavasti hitsattava karkaistu terästappi (läpimitta > 50 prosenttia patruunapesästä, vähintään 4,5 mm). Piippu voidaan kiinnittää samalla tapilla lukkorunkoon. Vaihtoehtoisesti patruunapesään voidaan työntää ja luotettavasti hitsata hylsyn kokoinen pultti.

                  7.3

                  Piippu: Poistetaan syöttöramppi, jos sellainen on.

                  7.4

                  Piippu: Piippu on kiinnitettävä pysyvästi ampuma-aseeseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste. Tähän tarkoitukseen voidaan käyttää tappia, jota käytettiin toimessa 7.2.

                  7.5

                  Piippu: Vaihtopiipuille, joita ei ole liitetty ampuma-aseeseen, tehdään tapauksen mukaan toimet 7.1–7.3. Lisäksi piipun liittäminen pysyvästi johonkin ampuma-aseeseen on estettävä leikkaamalla, hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  7.6

                  Sulkukappale / lukon etupää: Iskuri poistetaan tai lyhennetään.

                  7.7

                  Sulkukappale / lukon etupää: Jyrsitään tai poistetaan iskupohja 45–75 asteen kulmassa alkuperäisen iskupohjan kulmasta mitattuna. Materiaali on poistettava koko iskupohjan osuudelta. Kaikki sulkukorvakkeet on poistettava tai niitä on olennaisesti heikennettävä.

                  7.8

                  Sulkukappale / lukon etupää: Iskurin aukko hitsataan umpeen.

                  7.9

                  Luisti (automaattipistoolien osalta): Jyrsitään tai poistetaan iskupohja 45–75 asteen kulmassa alkuperäisen iskupohjan kulmasta mitattuna. Materiaali on poistettava koko pinnan osuudelta.

                  7.10

                  Luisti (automaattipistoolien osalta): Iskuri poistetaan.

                  7.11

                  Luisti (automaattipistoolien osalta): Poistetaan luistin sulkukorvakkeet.

                  7.12

                  Luisti (automaattipistoolien osalta): Jyrsitään soveltuvin osin ulosheittoaukon sulkuolakkeen sisäpuoli luistissa 45–75 asteen kulmaan.

                  7.13

                  Luisti (automaattipistoolien osalta): Jos sulkukappale voidaan ottaa pois luistirungosta, deaktivoitu sulkukappale on kiinnitettävä pysyvästi luistirunkoon.

                  7.14

                  Kehys/runko (automaattipistoolien osalta): Poistetaan syöttöramppi, jos sellainen on.

                  7.15

                  Kehys/runko (automaattipistoolien osalta): Jyrsitään vähintään 2/3 luistin kiskoista kehyksen molemmilta puolilta.

                  7.16

                  Laukaisukoneisto: Varmistetaan liipaisimen sekä iskuvasaran, laukaisimen tai pidättimen välisen fyysisen toimintayhteyden häviäminen. Sulatetaan tarvittaessa laukaisukoneisto yhteen hitsausliitoksella rungon/kehyksen sisällä. Jos laukaisukoneiston sulattaminen ei ole mahdollista, laukaisukoneisto poistetaan ja tila täytetään hitsausliitoksella tai epoksihartsilla.

                  7.17

                  Laukaisukoneisto: Laukaisukoneisto ja/tai sen runko on hitsattava runkoon/kehykseen (jos kyseessä on teräskehys) tai liimattava runkoon/kehykseen korkeita lämpötiloja kestävällä liimalla (jos kyseessä on kevytmetalli- tai polymeerikehys).

                  7.18

                  Automaattijärjestelmä: Tuhotaan kaasumäntä, kaasuputki ja kaasuportti leikkaamalla tai hitsaamalla.

                  7.19

                  Automaattijärjestelmä: Jos kaasumäntää ei ole, poistetaan kaasuputki. Jos piippua käytetään kaasumäntänä, deaktivoitu piippu hitsataan runkoon. Mahdollinen kaasunpoistoventtiili suljetaan hitsaamalla.

                  7.20

                  Automaattijärjestelmä: Jyrsitään tai poistetaan iskupohja 45–75 asteen kulmassa alkuperäisen iskupohjan kulmasta mitattuna. Materiaali on poistettava koko iskupohjan osuudelta ja muualta niin, että lukko/sulkukappale pienenee vähintään 50 prosenttia alkuperäisestä massasta. Sulkukappale kiinnitetään pysyvästi ampuma-aseeseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  7.21

                  Automaattijärjestelmä: Jos lukon etupäät sisältyvät luistiin, luistia on pienennettävä vähintään 50 prosenttia. Lukon etupää on kiinnitettävä pysyvästi luistiin, ja luisti on kiinnitettävä pysyvästi ampuma-aseeseen hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  7.22

                  Lippaat: Hitsataan lipas käyttämällä pistehitsausta tai toteutetaan aseen tyypin ja materiaalin mukaan asianmukaiset toimet, joilla saavutetaan vastaava pysyvyysaste, jotta lipasta ei voi poistaa.

                  7.23

                  Lippaat: Jos lipas puuttuu, hitsataan pisteitä lippaan sijoituskohtaan tai toteutetaan lippaan sijoituskohdassa muita aiheellisia toimia taikka kiinnitetään lippaansalpa niin, että lippaan asettaminen on pysyvästi estetty.

                  7.24

                  Lippaat: Jos kyseessä on putkimakasiini, työnnetään yksi tai useampi karkaistu terästappi makasiinin, patruunapesän ja kehyksen läpi yhdistäen ne pysyvästi toisiinsa. Varmistetaan hitsaamalla.

                  7.25

                  Äänenvaimennin: Äänenvaimentimen poistaminen piipusta estetään pysyvästi käyttämällä karkaistua terästappia taikka hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste, jos äänenvaimennin on osa asetta.

                  7.26

                  Äänenvaimennin: Poistetaan mahdollisuuksien mukaan kaikki äänenvaimentimen sisäosat ja niiden kiinnityspisteet niin, että jäljelle jää vain putki. Porataan reikiä, joiden läpimitta on suurempi kuin ampuma-aseen kaliiperi, pituussuunnassa 3 cm:n välein (lyhyet ampuma-aseet) tai 5 cm:n välein (pitkät ampuma-aseet) vaipan läpi ja paisuntakammioon saakka. Vaihtoehtoisesti voidaan leikata pituussuunnassa vähintään 6 mm:n levyinen aukko takaosasta etuosaan vaipan läpi ja paisuntakammioon saakka.

                              8.

                              SUUSTA LADATTAVAT AMPUMA-ASEET, MYÖS TAITTUVAPIIPPUISET (LUKUUN OTTAMATTA RULLAREVOLVEREITA)

                  8.1

               Piippu: Leikataan pituussuunnassa aukko piipun, myös mahdollisen palotilaisen patruunapesän, läpi (leveys: >
                      kaliiperista; pituus: kolme kertaa luodin läpimitta). Jos ampuma-aseessa ei ole piippuun kuuluvaa palotilaista patruunapesää, leikataan pituussuunnassa aukko (leveys >
                      kaliiperista; pituus: vähintään
                      piipun pituudesta supistajasta laskettuna).

                  8.2

                  Piippu: Kaikkiin ampuma-aseisiin, joissa on piippuun kuuluva palotilainen patruunapesä, on porattava patruunapesän molemmat seinämät puhkova reikä, jonka läpi on asetettava ja luotettavasti hitsattava karkaistu terästappi (läpimitta > 50 prosenttia patruunapesästä, vähintään 4,5 mm). Piippu voidaan kiinnittää samalla tapilla lukkorunkoon.
                  Ampuma-aseisiin, joissa ei ole piippuun kuuluvaa palotilaista patruunapesää, hitsataan luotettavasti sopiva karkaistu teräspultti (pituus: vähintään kaksi kertaa luodin läpimitta) piippuun supistajasta katsottuna.

                  8.3

                  Piippu: Vaihtopiipuille, joita ei ole liitetty ampuma-aseeseen, tehdään tapauksen mukaan toimet 8.1–8.2. Lisäksi piipun liittäminen pysyvästi johonkin ampuma-aseeseen on estettävä leikkaamalla, hitsaamalla, kiinnittämällä tai toteuttamalla asianmukaiset toimet, joilla saavutetaan vastaava pysyvyysaste.

                  8.4

                  Taittuvapiippuiset: Työstetään iskupohjaan kartioupotus, jossa kartion kulma on vähintään 60 astetta, jotta saadaan iskupohjan upotuksen suurimmaksi halkaisijaksi vähintään 10 mm tai iskupohjan halkaisijan koko.

                  8.5

                  Taittuvapiippuiset: Poistetaan iskuri, laajennetaan iskurin aukkoa läpimitaltaan vähintään 5 mm:iin ja hitsataan iskurin aukko umpeen.

                  8.6

                  Laukaisukoneisto: Varmistetaan liipaisimen sekä iskuvasaran, laukaisimen tai pidättimen välisen fyysisen toimintayhteyden häviäminen. Sulatetaan tarvittaessa laukaisukoneisto yhteen hitsausliitoksella rungon/kehyksen sisällä. Jos laukaisukoneiston sulattaminen ei ole mahdollista, laukaisukoneisto poistetaan ja tila täytetään hitsausliitoksella tai epoksihartsilla.

                  8.7

                  Laukaisukoneisto: Laukaisukoneisto ja/tai sen runko on hitsattava runkoon/kehykseen (jos kyseessä on teräskehys) tai liimattava runkoon/kehykseen korkeita lämpötiloja kestävällä liimalla (jos kyseessä on kevytmetalli- tai polymeerikehys).

                  8.8

                  Nallitapit/reiät: Poistetaan tai hitsataan nallitappi (nallitapit), hitsataan reikä (reiät) umpeen.

                  8.9

                  Erilliset (useat) palotilaiset patruunapesät (ei rulla): Jos ampuma-aseessa on erillisiä tai useita palotilaisia patruunapesiä, palotilaisesta patruunapesästä / palotilaisista patruunapesistä poistetaan työstämällä väliseinämää/väliseinämiä vähintään 2/3 pituudelta. Poistetaan väliseinämää/väliseinämiä mahdollisimman paljon, mieluiten kaliiperin halkaisijan verran.

      LIITE II

         Deaktivoitujen ampuma-aseiden merkinnän malli

                  (1)

                  Deaktivointimerkki (jää muotoon ”EU” kaikissa kansallisissa merkinnöissä)

                  (2)

                  Deaktivointimaa – virallinen kansainvälinen koodi

                  (3)

                  Ampuma-aseen deaktivoinnin varmentaneen yksikön tunnus

                  (4)

                  Deaktivointivuosi

            Koko merkintä kiinnitetään ainoastaan ampuma-aseen kehykseen, mutta deaktivointimerkki (1) ja deaktivointimaa (2) merkitään kaikkiin muihin olennaisiin osiin.

      LIITE III

         Deaktivoituja ampuma-aseita koskevan todistuksen malli

      (todistus on laadittava paperille, jota ei voi väärentää)

                  EU:n tunnus

                  Deaktivoinnin vaatimustenmukaisuuden tarkastaneen ja varmentaneen yksikön nimi
                  Tunnus

                     DEAKTIVOINTITODISTUS

                     Todistuksen numero:

                  Deaktivointitoimenpiteet ovat 5 päivänä maaliskuuta 2018 annetun komission täytäntöönpanoasetuksen (EU) 2018/337 liitteessä I esitettyjen, ampuma-aseiden deaktivointia koskevien teknisten eritelmien vaatimusten mukaiset.

                     Deaktivoinnin suorittaneen yksikön nimi:

                     Maa:

                     Deaktivoinnin varmentamispäivä/-vuosi:

                     Deaktivoidun ampuma-aseen valmistaja/tuotemerkki:

                     Tyyppi:

                     Merkki/malli:

                     Kaliiperi:

                     Sarjanumero(t):

                     Huomautukset:

                  EU:n virallinen deaktivointimerkki

                  Vastuuhenkilön nimi, asema ja allekirjoitus

                     Huom. Tämä todistus on tärkeä asiakirja. Deaktivoidun ampuma-aseen omistajan olisi pidettävä se pysyvästi saatavilla. Deaktivoidun ampuma-aseen olennaiset osat, joita tämä todistus koskee, on merkitty virallisella tarkastusmerkinnällä. Näitä merkintöjä ei saa poistaa eikä muuttaa.

                     VAROITUS: Deaktivointitodistuksen väärentäminen voi olla rikos kansallisen lainsäädännön nojalla.


title: Komission täytäntöönpanoasetus (EU) 2018/338, annettu 7 päivänä maaliskuuta 2018, Aspergillus niger (DSM 25770) -organismin tuottaman 6-fytaasivalmisteen hyväksymisestä broilerien, kananuorikoiden, lihasikojen, emakoiden, lihotukseen tai siitokseen tarkoitettujen toissijaisten sikaeläinten, lihakalkkunoiden, siitoseläimiksi kasvatettavien kalkkunoiden, kaikkien muiden lintulajien (munivia lintuja lukuun ottamatta) ja vieroitettujen porsaiden rehun lisäaineena (hyväksynnän haltija BASF SE) (ETA:n kannalta merkityksellinen teksti. )

text:
                  8.3.2018

                  FI

                  Euroopan unionin virallinen lehti

                  L 65/17

            KOMISSION TÄYTÄNTÖÖNPANOASETUS (EU) 2018/338,
      annettu 7 päivänä maaliskuuta 2018,

         Aspergillus niger (DSM 25770) -organismin tuottaman 6-fytaasivalmisteen hyväksymisestä broilerien, kananuorikoiden, lihasikojen, emakoiden, lihotukseen tai siitokseen tarkoitettujen toissijaisten sikaeläinten, lihakalkkunoiden, siitoseläimiksi kasvatettavien kalkkunoiden, kaikkien muiden lintulajien (munivia lintuja lukuun ottamatta) ja vieroitettujen porsaiden rehun lisäaineena (hyväksynnän haltija BASF SE)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                  (2)

                     Aspergillus niger (DSM 25770) -organismin tuottaman 6-fytaasivalmisteen hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (3)

                  Hakemus koskee Aspergillus niger (DSM 25770) -organismin tuottaman 6-fytaasivalmisteen hyväksymistä broilerien, kananuorikoiden, lihasikojen, emakoiden, lihotukseen tai siitokseen tarkoitettujen toissijaisten sikaeläinten, lihakalkkunoiden, siitoseläimiksi kasvatettavien kalkkunoiden, kaikkien muiden lintulajien (munivia lintuja lukuun ottamatta) ja vieroitettujen porsaiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

                  (4)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 28 päivänä syyskuuta 2017 antamassaan lausunnossa (2), että Aspergillus niger (DSM 25770) -organismin tuottama 6-fytaasivalmiste ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että se parantaa tuotantokykyä ja/tai fosforin hyväksikäyttöä kohdelajeilla. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmää koskevan raportin.

                  (5)

                     Aspergillus niger (DSM 25770) -organismin tuottaman 6-fytaasivalmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksyntäedellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                  (6)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksytään liitteessä tarkoitettu, lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 7 päivänä maaliskuuta 2018.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  EFSA Journal 2017; 15(11)5024.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     Aktiivisuusyksikköä / kg täysrehua, jonka kosteuspitoisuus on 12 %

                        Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet

                     4a27

                     BASF SE

                     6-fytaasi
                     EC 3.1.3.26

                        Lisäaineen koostumus

                        Aspergillus niger (DSM 25770) -organismin tuottama 6-fytaasivalmiste, joka sisältää vähintään:
                     Kiinteässä muodossa: 5 000  FTU (1) /g
                     Nesteenä: 5 000  FTU /g

                        Tehoaineen kuvaus

                     6-fytaasi, jota tuottaa Aspergillus niger (DSM 25770)

                        Analyysimenetelmä
                         (2)

                     Fytaasin aktiivisuuden määrittäminen rehun lisäaineessa:

                                 —

                                 kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon.

                           Fytaasin aktiivisuuden määrittäminen esiseoksissa:

                                 —

                                 kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon – VDLUFA 27.1.3

                           Fytaasin aktiivisuuden määrittäminen rehuissa:

                                 —

                                 kolorimetrinen menetelmä, joka perustuu fytaasin fytaatissa aiheuttamaan entsymaattiseen reaktioon – EN ISO 30024

                     Lihasiat
                     Emakot
                     Lihotukseen tai siitokseen tarkoitetut toissijaiset sikaeläimet

                     —

                     100 FTU

                                 1.

                                 Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.

                                 2.

                                 Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja mukaan lukien.

                                 3.

                                 Käytetään vieroitetuille porsaille 35 kg:aan asti.

                     28.3.2028

                     Vieroitetut porsaat

                     125 FTU

                     Broilerit
                     Kananuorikot

                     750 FTU

                     Lihakalkkunat
                     Siitoseläimiksi kasvatettavat kalkkunat
                     Kaikki muut lintulajit (munivia lintuja lukuun ottamatta)

                     125 FTU

            (1)  1 FTU on entsyymimäärä, joka vapauttaa natriumfytaatista 1 mikromoolin epäorgaanista fosfaattia minuutissa (pH 5,5; 37 °C).

            (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.


title: Komission täytäntöönpanoasetus (EU) 2018/339, annettu 7 päivänä maaliskuuta 2018, asetuksen (EY) N:o 2535/2001 muuttamisesta ja siitä poikkeamisesta Islannista peräisin olevien maitotuotteiden tuontitodistusten osalta

text:
                  8.3.2018

                  FI

                  Euroopan unionin virallinen lehti

                  L 65/21

            KOMISSION TÄYTÄNTÖÖNPANOASETUS (EU) 2018/339,
      annettu 7 päivänä maaliskuuta 2018,
      asetuksen (EY) N:o 2535/2001 muuttamisesta ja siitä poikkeamisesta Islannista peräisin olevien maitotuotteiden tuontitodistusten osalta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan,
      sekä katsoo seuraavaa:

                  (1)

                  Neuvoston päätöksellä (EU) 2017/1913 (2) hyväksytyn, Euroopan talousalueesta tehdyn sopimuksen 19 artiklan perusteella Euroopan unionin ja Islannin välillä kirjeenvaihtona tehdyn, lisäetuuksia maataloustuotteiden kaupassa koskevan sopimuksen liitteessä V määrätään vuotuisten tullittomien tariffikiintiöiden lisäämisestä sekä uuden, juustoja koskevan kiintiön käyttöönotosta.

                  (2)

                  Uusia kiintiömääriä sovelletaan 1 päivästä toukokuuta 2018. Sen vuoksi olisi komission asetuksen (EY) N:o 2535/2001 (3) 6 artiklasta poiketen vahvistettava uusi, 1 päivästä toukokuuta31 päivään joulukuuta 2018 ulottuva jakso, joka korvaa 1 päivästä heinäkuuta31 päivään joulukuuta 2018 ulottuvan jakson, määrille, jotka kyseiselle uudelle jaksolle vahvistetaan mainitun asetuksen, sellaisena kuin se on muutettuna tällä asetuksella, liitteessä I olevassa I.I kohdassa.

                  (3)

                  Hakuaika edeltää sen hyväksymismenettelyn päättymistä, jolla hakijoille myönnetään lupa kiintiöissä tapahtuvaan tuontiin 1 päivästä heinäkuuta 2018 alkaen. Jotta hakijat, joita ei vielä ole merkitty hyväksyttyjen luetteloon, voisivat osallistua kiintiöiden jakoon 1 päivästä toukokuuta31 päivään joulukuuta 2018 ulottuvan kauden osalta, olisi säädettävä asetuksen (EY) N:o 2535/2001 10 artiklaa koskevasta poikkeuksesta.

                  (4)

                  Asetuksen (EY) N:o 2535/2001 14 artiklan 1 kohdan a alakohdan mukainen tuontitodistushakemusten jättämisen määräaika on umpeutunut vuoden 2018 ensimmäisen puolivuotiskauden osalta. Sen vuoksi olisi annettava mainitun asetuksen 14 artiklan 1 kohdan b alakohdasta poiketen säännös, jonka mukaan todistusten uusi hakuaika on 1 päivästä huhtikuuta10 päivään huhtikuuta 2018.

                  (5)

                  Sen vuoksi asetusta (EY) N:o 2535/2001 olisi muutettava.

                  (6)

                  Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Asetuksen (EY) N:o 2535/2001 muuttaminen
      Muutetaan asetus (EY) N:o 2535/2001 seuraavasti:

                  a)

                  Korvataan 5 artiklan i alakohta seuraavasti:

                              ”i)

                              neuvoston päätöksellä (EU) 2017/1913 (*1) hyväksytyn maataloustuotteiden kaupassa myönnettäviä lisäetuuksia koskevan Euroopan unionin ja Islannin tasavallan välisen sopimuksen (Islannin kanssa tehty sopimus) liitteessä V määrätyt kiintiöt;

                     (*1)  Neuvoston päätös (EU) 2017/1913, annettu 9 päivänä lokakuuta 2017, lisäetuuksia maataloustuotteiden kaupassa koskevan Euroopan unionin ja Islannin välisen kirjeenvaihtona tehdyn sopimuksen tekemisestä (EUVL L 274, 24.10.2017, s. 57).”"

                  b)

                  Korvataan asetuksen (EY) N:o 2535/2001 liitteessä I oleva I.I kohta tämän asetuksen liitteellä.

            2 artikla
      Asetuksesta (EY) N:o 2535/2001 poikkeaminen
      1.   Poiketen siitä, mitä asetuksen (EY) N:o 2535/2001 6 artiklassa säädetään, korvataan mainitun asetuksen liitteessä I olevassa I.I kohdassa esitettyjen määrien osalta 1 päivästä heinäkuuta31 päivään joulukuuta 2018 ulottuva kuuden kuukauden jakso 1 päivästä toukokuuta31 päivään joulukuuta 2018 ulottuvalla jaksolla.
      2.   Poiketen siitä, mitä asetuksen (EY) N:o 2535/2001 10 artiklan 1 kohdan toisessa alakohdassa säädetään, luettelossa mainittujen tuojien lisäksi hakijat, jotka ovat jättäneet ennen 1 päivää huhtikuuta 2018 mainitun asetuksen 8 artiklan mukaisesti asianmukaisen hyväksymispyynnön, saavat hakea todistuksia tämän artiklan 1 kohdassa tarkoitettuja kiintiöitä ja siinä tarkoitettua ajanjaksoa varten.
      3.   Poiketen siitä, mitä asetuksen (EY) N:o 2535/2001 14 artiklan 1 kohdan b alakohdassa säädetään, 1 päivästä toukokuuta31 päivään joulukuuta 2018 ulottuvaa jaksoa koskevat tuontitodistushakemukset on jätettävä mainitun asetuksen, sellaisena kuin se on muutettuna tällä asetuksella, liitteessä I olevassa I.I kohdassa esitettyjen määrien osalta 1 päivän huhtikuuta ja 10 päivän huhtikuuta 2018 välisenä aikana.
      4.   Edellä 3 kohdassa tarkoitettujen hakemusten on liityttävä vähintään 5 tonnin määrään ja enintään käytettävissä olevaan määrään. Hakemuksia ei saa jättää 1 päivän heinäkuuta ja 31 päivän joulukuuta 2018 väliselle jaksolle.
      5.   Edellä olevan 3 kohdan mukaisesti jätettyjen hakemusten perusteella myönnetyt tuontitodistukset ovat voimassa 31 päivään joulukuuta 2018.
      3 artikla
      Voimaantulo ja soveltaminen
      Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Sitä sovelletaan 1 päivästä huhtikuuta 2018.
         Tehty Brysselissä 7 päivänä maaliskuuta 2018.

               Komission puolesta

               Puheenjohtaja

            Jean-Claude JUNCKER

         (1)  EUVL L 347, 20.12.2013, s. 671.

         (2)  Neuvoston päätös (EU) 2017/1913, annettu 9 päivänä lokakuuta 2017, lisäetuuksia maataloustuotteiden kaupassa koskevan Euroopan unionin ja Islannin välisen kirjeenvaihtona tehdyn sopimuksen tekemisestä (EUVL L 274, 24.10.2017, s. 57).

         (3)  Komission asetus (EY) N:o 2535/2001, annettu 14 päivänä joulukuuta 2001, neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta (EYVL L 341, 22.12.2001, s. 29).

         LIITE

            ”I.I

            Päätöksellä (EU) 2017/1913 hyväksytyn, Islannin kanssa tehdyn sopimuksen liitteen V mukaiset tariffikiintiöt
            Vuotuinen kiintiö 1.1.–31.12.
            Määrä (tonnia)
            Kannettava tulli: vapautus

                           Kiintiön numero

                           09.4225

                           09.4226

                           09.4227

                           Kuvaus
                            (*1)

                           Luonnollinen voi

                           Skyr

                           Juustot

                        CN-koodi

                        0405 10 11
                        0405 10 19

                        ex 0406 10 50  (*2)

                        ex 0406

                           ei kuitenkaan CN-alanimikkeen 0406 10 50
                            (*2)
                           ”skyr”

                           Määrä kaudella toukokuu–joulukuu 2018

                        201

                           793

                        9

                        Vuotuinen määrä 2019

                        439

                        2 492

                        31

                        Määrä kaudella tammikuu–kesäkuu

                        220

                        1 246

                        16

                        Määrä kaudella heinäkuu–joulukuu

                        219

                        1 246

                        15

                        Vuotuinen määrä 2020

                        463

                        3 095

                        38

                        Määrä kaudella tammikuu–kesäkuu

                        232

                        1 548

                        19

                        Määrä kaudella heinäkuu–joulukuu

                        231

                        1 547

                        19

                        Vuotuinen määrä 2021 ja seuraavina vuosina

                        500

                        4 000

                        50

                        Määrä kaudella tammikuu–kesäkuu

                        250

                        2 000

                        25

                        Määrä kaudella heinäkuu–joulukuu

                        250

                        2 000

                        25

            (*1)  Sen rajoittamatta, mitä yhdistetyn nimikkeistön tulkintasäännöissä määrätään, tavaran kuvaus on ohjeellinen, koska etuuskohtelujärjestely määräytyy tässä liitteessä CN-koodin soveltamisalan perusteella. Jos CN-koodin edessä on ”ex”, etuuskohtelujärjestely määräytyy sekä CN-koodin että sitä vastaavan tavaran kuvauksen perusteella.

            (*2)  Tullikoodi saattaa muuttua; odotetaan vahvistusta tuotteen luokituksesta.”


title: Komission täytäntöönpanoasetus (EU) 2018/353, annettu 9 päivänä maaliskuuta 2018, tiettyjen neuvoston direktiivien 70/524/ETY ja 82/471/ETY nojalla hyväksyttyjen rehun lisäaineiden poistamisesta markkinoilta sekä kyseisten rehun lisäaineiden hyväksymistä koskevien vanhentuneiden säännösten kumoamisesta annetun komission täytäntöönpanoasetuksen (EU) 2017/1145 oikaisemisesta (ETA:n kannalta merkityksellinen teksti. )

text:
               12.3.2018

               FI

               Euroopan unionin virallinen lehti

               L 68/3

         KOMISSION TÄYTÄNTÖÖNPANOASETUS (EU) 2018/353,
   annettu 9 päivänä maaliskuuta 2018,
   tiettyjen neuvoston direktiivien 70/524/ETY ja 82/471/ETY nojalla hyväksyttyjen rehun lisäaineiden poistamisesta markkinoilta sekä kyseisten rehun lisäaineiden hyväksymistä koskevien vanhentuneiden säännösten kumoamisesta annetun komission täytäntöönpanoasetuksen (EU) 2017/1145 oikaisemisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 10 artiklan 5 kohdan,
   sekä katsoo seuraavaa:

               (1)

               Komission täytäntöönpanoasetuksessa (EU) 2017/1145 (2) edellytetään sellaisten rehun lisäaineiden poistamista markkinoilta, jotka on saatettu markkinoille ja kirjattu rehujen lisäaineita koskevaan yhteisön rekisteriin olemassa olevina tuotteina asetuksen (EY) N:o 1831/2003 10 artiklan 1 kohdan mukaisesti ja joiden osalta ei ole jätetty kyseisen asetuksen 10 artiklan 2 ja 7 kohdan mukaisesti hakemusta ennen kyseisissä säännöksissä säädettyä määräaikaa tai joiden osalta on jätetty hakemus mutta se on myöhemmin peruttu. Täytäntöönpanoasetuksessa (EU) 2017/1145 myös kumotaan ne asetukset ja poistetaan ne säännökset, joilla kyseiset lisäaineet on hyväksytty.

               (2)

               Täytäntöönpanoasetuksen (EU) 2017/1145 liitteeseen II, jossa esitetään luettelo lisäaineista, jotka poistetaan markkinoilta tiettyjen eläinlajien osalta, sisältyi virheellisesti myös komission asetuksella (EY) N:o 1463/2004 (3) hyväksytty rehun lisäaine kokkidiostaatti, vaikka sitä koskeva hakemus oli jätetty ajoissa asetuksen (EY) N:o 1831/2003 10 artiklan 2 kohdan mukaisesti. Mainittu asetus kumottiin näin ollen virheellisesti täytäntöönpanoasetuksen (EU) 2017/1145 3 artiklalla. Komission asetus (EY) N:o 833/2005 (4) mainittiin täytäntöönpanoasetuksen (EU) 2017/1145 johdanto-osan 3 kappaleessa virheellisesti sekä muutettavana että kumottavana asetuksena. Kyseinen kappale olisi oikaistava siten, että sen mukaan asetus (EY) N:o 833/2005 ainoastaan kumotaan. Täytäntöönpanoasetuksen (EU) 2017/1145 3 artiklalla ei virheellisesti kumottu komission asetusta (EY) N:o 1459/2005 (5), jolla kuitenkin hyväksytään tiettyjä jodiyhdisteitä, jotka poistetaan markkinoilta täytäntöönpanoasetuksen (EU) 2017/1145 mukaisesti. Komission asetus (EY) N:o 1443/2006 (6) kumottiin virheellisesti täytäntöönpanoasetuksen (EU) 2017/1145 3 artiklalla. Ainoastaan kyseisen asetuksen 1 artikla ja liite I olisi kumottava, koska ainoastaan kyseiset säännökset koskevat tiettyjä entsyymejä, jotka on poistettava markkinoilta täytäntöönpanoasetuksen (EU) 2017/1145 mukaisesti. Nämä virheet olisi oikaistava.

               (3)

               Komission asetuksen (EY) N:o 1334/2003 (7) säännöksiä, joilla hyväksytään sellaiset tietyt rautayhdisteet, jotka oli poistettava markkinoilta täytäntöönpanoasetuksen (EU) 2017/1145 mukaisesti, ei virheellisesti poistettu jälkimmäisen asetuksen 8 artiklalla, jolla muutetaan asetusta (EY) N:o 1334/2003. Kyseinen artikla olisi oikaistava.

               (4)

               Täytäntöönpanoasetuksen (EU) 2017/1145 liitteessä I olevassa A osassa, jossa luetellaan kaikkien lajien ja eläinryhmien osalta poistettavat rehun lisäaineet, olevaan vitamiineja koskevaan taulukkoon sisältyy vitamiinin menadioni-natriumbisulfiitti L-muoto. Tämä olisi oikaistava, koska hyväksynnässä ei viitata L-muotoon.

               (5)

               Täytäntöönpanoasetuksen (EU) 2017/1145 liitteessä I oleva A ja B osa olisi oikaistava eräiden väriaineiden osalta, koska eläinlajeja ja -ryhmiä, joiden osalta kyseisiä väriaineita vaaditaan poistettaviksi markkinoilta, ja kyseisten väriaineiden käyttötarkoituksia ei ole ilmoitettu oikein. Joidenkin väriaineiden osalta vaatimus markkinoilta poistamisesta koskee vain tiettyjä eläinlajeja ja käyttö väriaineena on rajattu tiettyihin käyttötarkoituksiin.

               (6)

               Sen vuoksi täytäntöönpanoasetus (EU) 2017/1145 olisi oikaistava.

               (7)

               Virheelliset säännökset ovat aiheuttaneet rehualan toimijoille epäselvyyttä siitä, mikä on kyseessä olevien lisäaineiden tämänhetkinen sääntelyasema. Sovellettavasta sääntelykehyksestä on tässä tilanteessa aiheutunut oikeudellista epävarmuutta. Näin ollen kyseiset virheet ovat aiheuttaneet jonkin verran markkinahäiriöitä, kun tiettyjen lisäaineiden markkinoille saattamista ja käyttöä koskevasta hyväksynnästä ei olla varmoja. Sen vuoksi täytäntöönpanoasetukseen (EU) 2017/1145 tehtäviä oikaisuja olisi sovellettava takautuvasti kyseisen täytäntöönpanoasetuksen voimaantulopäivästä, jotta voidaan palauttaa oikeusvarmuus niiden lisäaineiden sääntelyaseman suhteen, joita virheet koskevat, välttää asianomaisiin toimijoihin kohdistuvat haitalliset vaikutukset ja näin saada markkinat jälleen vakaiksi.

               (8)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Oikaistaan täytäntöönpanoasetus (EU) 2017/1145 seuraavasti:

               1)

               Oikaistaan johdanto-osan 3 kappale seuraavasti:

                           a)

                           poistetaan viittaus asetukseen (EY) N:o 1463/2004 ja vastaava alaviite;

                           b)

                           poistetaan viittaus asetukseen (EY) N:o 833/2005 niiden asetusten luettelosta, joita olisi muutettava, ja vastaava alaviite. Lisätään vastaava alaviite ilmauksen ”(EY) N:o 833/2005” jälkeen niiden asetusten luetteloon, jotka olisi kumottava;

                           c)

                           lisätään viittaus asetukseen (EY) N:o 1459/2005 sekä sen täydelliseen nimeen ja julkaisutietoihin viittaava alaviite ilmausten ”(EY) N:o 833/2005” ja ”(EY) N:o 492/2006” väliin niiden asetusten luettelossa, jotka olisi kumottava;

                           d)

                           poistetaan viittaus asetukseen (EY) N:o 1443/2006 ja vastaava alaviite niiden asetusten luettelosta, jotka olisi kumottava, ja lisätään ne ilmausten ”(EY) N:o 1284/2006” ja ”(EU) N:o 1270/2009” väliin niiden asetusten luettelossa, joita olisi muutettava.

               2)

               Korvataan 3 artikla seuraavasti:
               ”3 artikla
               Kumoamiset
               Kumotaan asetukset (EY) N:o 937/2001, (EY) N:o 871/2003, (EY) N:o 277/2004, (EY) N:o 278/2004, (EY) N:o 1332/2004, (EY) N:o 1465/2004, (EY) N:o 833/2005, (EY) N:o 1459/2005, (EY) N:o 492/2006, (EY) N:o 1743/2006, (EY) N:o 757/2007 ja (EY) N:o 828/2007.”

               3)

               Lisätään 8 artiklaan ilmauksen ”Muutetaan asetuksen (EY) N:o 1334/2003 liite seuraavasti” jälkeen kohdat seuraavasti ja numeroidaan nykyiset kohdat uudelleen vastaavasti:

                           ”1)

                           poistetaan kohdassa E 1 Rauta–Fe ilmaisu ”Rauta(II)kloridi, tetrahydraatti” ja kaikki yksinomaan rauta(II)kloridi, tetrahydraattiin liittyvä sisältö;

                           2)

                           poistetaan kohdassa E 1 Rauta–Fe ilmaisu ”Rauta(II)sitraatti, heksahydraatti” ja kaikki yksinomaan rauta(II)sitraatti, heksahydraattiin liittyvä sisältö;

                           3)

                           poistetaan kohdassa E 1 Rauta–Fe ilmaisu ”Rauta(II)laktaatti, trihydraatti” ja kaikki yksinomaan rauta(II)laktaatti, trihydraattiin liittyvä sisältö.”

               4)

               Lisätään 25 a artikla seuraavasti:
               ”25 a artikla
               Asetuksen (EY) N:o 1443/2006 muuttaminen
               Poistetaan asetuksen (EY) N:o 1443/2006 1 artikla ja liite I.”

               5)

               Oikaistaan liite I tämän asetuksen liitteen mukaisesti.

         2 artikla
   Voimaantulo
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 19 päivästä heinäkuuta 2017.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  Komission täytäntöönpanoasetus (EU) 2017/1145, annettu 8 päivänä kesäkuuta 2017, tiettyjen neuvoston direktiivien 70/524/ETY ja 82/471/ETY nojalla hyväksyttyjen rehun lisäaineiden poistamisesta markkinoilta sekä kyseisten rehun lisäaineiden hyväksymistä koskevien vanhentuneiden säännösten kumoamisesta (EUVL L 166, 29.6.2017, s. 1).

      (3)  Komission asetus (EY) N:o 1463/2004, annettu 17 päivänä elokuuta 2004, kokkidiostaattien ja muiden lääkkeenkaltaisten aineiden ryhmään kuuluvan lisäaineen ”Sacox 120 microGranulate” käytön hyväksymisestä rehussa kymmeneksi vuodeksi (EUVL L 270, 18.8.2004, s. 5).

      (4)  Komission asetus (EY) N:o 833/2005, annettu 31 päivänä toukokuuta 2005, rehun lisäaineiden pysyvästä hyväksymisestä (EUVL L 138, 1.6.2005, s. 5).

      (5)  Komission asetus (EY) N:o 1459/2005, annettu 8 päivänä syyskuuta 2005, eräiden hivenaineiden ryhmään kuuluvien rehun lisäaineiden hyväksymisedellytysten muuttamisesta (EUVL L 233, 9.9.2005, s. 8).

      (6)  Komission asetus (EY) N:o 1443/2006, annettu 29 päivänä syyskuuta 2006, tiettyjen rehun lisäaineiden pysyvästä hyväksymisestä ja erään kokkidiostaatin hyväksymisestä kymmeneksi vuodeksi (EUVL L 271, 30.9.2006, p. 12).

      (7)  Komission asetus (EY) N:o 1334/2003, annettu 25 päivänä heinäkuuta 2003, eräiden hivenaineiden ryhmään kuuluvien rehun lisäaineiden hyväksymisedellytysten muuttamisesta (EUVL L 187, 26.7.2003, s. 11).

      LIITE
      Oikaistaan liite I seuraavasti:

                  1)

                  Oikaistaan A osa seuraavasti:

                              a)

                              Korvataan otsikon ”Vitamiinit, niiden esiasteet ja kemiallisesti tarkkaan määritellyt vitamiinien kaltaiset aineet” alla olevassa K-vitamiinia koskevassa kohdassa ilmaus ”L-menadioni-natriumbisulfiittina” ilmauksella ”menadioni-natriumbisulfiittina”

                              b)

                              Korvataan otsikon ”Muut väriaineet” alla olevassa taulukossa oleva yhteisön sääntöjen mukaan sallittuihin elintarvikeväri-aineisiin viittaava kohta seuraavasti:

                                          ”Asiaan liittyvä numero

                                          Yhteisön sääntöjen mukaan sallitut elintarvikeväriaineet, paitsi sokerikulöörit E150b, E150c ja E150d; klorofylliinikuparikompleksi E 141; rautaoksidi, punainen, musta ja keltainen E 172; titaanidioksidi (anataasi ja rutiilirakenne) E 171; kasvihiili E 153

                                          Kaikki lajit”

                  2)

                  Oikaistaan B osa seuraavasti:

                              a)

                              Korvataan otsikon ”Karotenoidit ja ksantofyllit” alla oleva lisäainetta E161j Astaksantiini koskeva kohta seuraavasti:

                                          ”E161j

                                          Astaksantiini

                                          Kaikki lajit, paitsi seuraavat:

                                                      —

                                                      Kalat ja äyriäiset funktionaaliseen ryhmään 2 a ii kuuluvissa käyttötarkoituksissa

                                                      —

                                                      Akvaariokalat funktionaaliseen ryhmään 2 a iii kuuluvissa käyttötarkoituksissa”

                              b)

                              Korvataan otsikon ”Muut väriaineet” alla oleva, lisäaineita E155, E104, E122 ja E160b koskevat kohdat sisältävä taulukko seuraavasti:

                                          ”E 155

                                          Ruskea HT

                                          Koirat ja kissat

                                          E 104

                                          Kinoliinikeltainen

                                          Kaikki lajit, paitsi muut kuin elintarviketuotantoeläimet funktionaaliseen ryhmään 2 a i kuuluvissa käyttötarkoituksissa

                                          E 122

                                          Atsorubiini (karmosiini)

                                          Kaikki lajit, paitsi koirat ja kissat funktionaaliseen ryhmään 2 a i kuuluvissa käyttötarkoituksissa

                                          Asiaan liittyvä numero

                                          Yhteisön sääntöjen mukaan sallitut elintarvikeväri-aineet, paitsi

                                          E 102 tartratsiini

                                          Kaikki lajit, paitsi koirat ja kissat

                                          E 160b biksiini

                                          Kaikki lajit, paitsi koirat ja kissat

                                          E 110 paraoranssi FCF

                                          Kaikki lajit, paitsi koirat ja kissat

                                          E 120 karmiini (karmiinilakka WSP 50 %)

                                          Kaikki lajit, paitsi koirat ja kissat

                                          E 124 uuskokkiini

                                          Kaikki lajit, paitsi koirat ja kissat

                                          E 127 erytrosiini

                                          Kaikki lajit, paitsi koirat, kissat ja matelijat

                                          E 129 allurapunainen

                                          Kaikki lajit, paitsi koirat ja kissat

                                          E 132 indigotiini

                                          Kaikki lajit, paitsi koirat ja kissat

                                          E 133 briljanttisininen

                                          Kaikki lajit, paitsi koirat ja kissat

                                          E 160 b

                                          Biksiini väriaineena

                                          Akvaariokalat

                                          E 102

                                          Tartratsiini väriaineena

                                          Kaikki lajit, paitsi akvaariokalat, viljaa syövät koristetarkoituksessa pidettävät linnut ja pikkujyrsijät

                                          E 131

                                          Patenttisininen V väriaineena

                                          Kaikki lajit, paitsi muut kuin elintarviketuotantoeläimet funktionaaliseen ryhmään 2 a i kuuluvissa käyttötarkoituksissa

                                          E 124

                                          Uuskokkiini väriaineena

                                          Kaikki lajit, paitsi akvaariokalat

                                          E 127

                                          Erytrosiini väriaineena

                                          Kaikki lajit, paitsi akvaariokalat

                                          E 132

                                          Indigotiini väriaineena

                                          Kaikki lajit, paitsi akvaariokalat

                                          E 141

                                          Klorofylliinikuparikompleksi väriaineena

                                          Kaikki lajit, paitsi akvaariokalat, viljaa syövät koristetarkoituksessa pidettävät linnut ja pikkujyrsijät

                                          E 110

                                          Paraoranssi FCF väriaineena

                                          Kaikki lajit, paitsi akvaariokalat, viljaa syövät koristetarkoituksessa pidettävät linnut ja pikkujyrsijät

                                          E 153

                                          Kasvihiili väriaineena

                                          Kaikki lajit, paitsi akvaariokalat”


title: Komission täytäntöönpanoasetus (EU) 2018/352, annettu 8 päivänä maaliskuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Moules de bouchot de la Baie du Mont-Saint-Michel” (SAN))

text:
               12.3.2018

               FI

               Euroopan unionin virallinen lehti

               L 68/2

         KOMISSION TÄYTÄNTÖÖNPANOASETUS (EU) 2018/352,
   annettu 8 päivänä maaliskuuta 2018,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Moules de bouchot de la Baie du Mont-Saint-Michel” (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission täytäntöönpanoasetuksen (EU) N:o 636/2011 (2) nojalla rekisteröidyn suojatun alkuperänimityksen ”Moules de bouchot de la Baie du Mont-Saint-Michel” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Moules de bouchot de la Baie du Mont-Saint-Michel” (SAN) koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä maaliskuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission täytäntöönpanoasetus (EU) N:o 636/2011, annettu 29 päivänä kesäkuuta 2011, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Moules de bouchot de la Baie du Mont-Saint-Michel (SAN)) (EUVL L 170, 30.6.2011, s. 28).

      (3)  EUVL C 383, 14.11.2017, s. 12.